**UZŅĒMUMA LĪGUMS**

par ielu asfaltbetona seguma atjaunošanas darbu veikšanu Daugavpils pilsētā 2015.gadā

Daugavpilī, 2015.gada 21.maijā

**Daugavpils pilsētas pašvaldības iestāde „Komunālās saimniecības pārvalde”**, reģ.Nr.90009547852, juridiskā adrese: Saules iela 5A, Daugavpils (turpmāk – Pasūtītājs), vadītāja vietnieka **Vadima Semoņenko** personā, kurš rīkojas pamatojoties uz iestādes Nolikuma 13.punktu, 15.1.apakšpunktu un Daugavpils pilsētas domes izpilddirektores I.Goldbergas 2015.gada 05.maija rīkojumu Nr.90a pamata, no vienas puses un,

**Sabiedrība ar ierobežotu atbildību “Latgales Ceļdaris”**, vienotais reģistrācijas Nr. 41503034705, juridiskā adrese: Višķu iela 21d, Daugavpils, (turpmāk – Izpildītājs), valdes locekļa **Aleksandra Truņina** personā, kurš rīkojas uz Statūtu pamata, no otras puses,

abi kopā vai katrs atsevišķi, turpmāk saukti „LĪDZĒJI”, pamatojoties uz Daugavpils pilsētas domes iepirkumu komisijas 2015.gada 7.maija lēmumu (protokols Nr.4) atklātā konkursa „Daugavpils pilsētas ielu un ietvju asfaltbetona seguma atjaunošanas darbi 2015.gadā” A.DAĻĀ, identifikācijas Nr. DPD 2015/15, noslēdza šādu līgumu (turpmāk – Līgums):

**I. Līguma priekšmets**

1. Pasūtītājs pasūta, bet Izpildītājs apņemas veikt **ielu asfaltbetona seguma atjaunošanas darbus Daugavpils pilsētā 2015.gadā** (turpmāk – Darbs).
2. Paredzamais darbu apjoms ir noteikts tehniskajā specifikācijā. Pasūtītājam nav pienākums pasūtīt visu tehniskajā specifikācijā noteikto darbu apjomu.
3. Līgums stājas spēkā tā parakstīšanas dienā un ir spēkā līdz pilnīgai līguma saistību izpildei.

**II. LĪGUMA IZPILDES KĀRTĪBA**

1. Izpildītājs apņemas izpildīt Darbu Līgumā noteiktajā kārtībā, ievērojot tehniskajā specifikācijā (1.pielikums) noteiktos darbu veidus un apjomus, saskaņā ar Izpildītāja konkursam iesniegto tehnisko piedāvājumu (2.pielikums) un tāmi (3.pielikums).
2. Izpildītājam jāizpilda Darbs **līguma darbības termiņa laikā, bet ne vēlāk kā līdz 2015.gada 27.novembrim**.
3. Pirms Darbu uzsākšanas pušu pilnvarotie pārstāvji apseko darbu vietas klātienē un nosaka katra objekta – ielas/ietves posma vai vietas (turpmāk – Objekts) darba apjomus. Pēc apsekošanas Pušu pārstāvji paraksta katra Objekta “Būves vietas nodošanas – pieņemšanas aktu” (turpmāk – Akts), kuram pievieno Objekta darbu apjomu tāmi (turpmāk – Tāme). Akts un Tāme kļūst par līguma neatņemamu sastāvdaļu.
4. Darbu nodošana notiek saskaņā ar **ikmēneša aktu par faktiski izpildītajiem darbiem**. Aktam pievieno katrā objektā faktiski izpildīto darbu apjomu tāmi. Nododot pilnībā pabeigtu objektu, Izpildītājs iesniedz aktu par periodiskās uzturēšanas darbu pieņemšanu, kuram pievieno arī būvdarbu žurnālu un citu tehniskajā specifikācijā noteikto izpilddokumentāciju.
5. Par pieņemšanas – nodošanas gaitā konstatētiem defektiem tiek sastādīts defektu akts. Ja Izpildītājs nepiekrīt defektu aktam, tiek pieaicināts neatkarīgs eksperts.
6. Ar defektu likvidāciju saistīto Darbu nodošana notiek, sastādot papildus pieņemšanas nodošanas aktu un parakstot to abām Pusēm.
7. Visos gadījumos, ja darba gaitā vai pieņemot paveiktos Darbus, Pasūtītājs konstatē trūkumus vai defektus, kurus Izpildītājs atzīst vai kuru esamību apliecina eksperta slēdziens, Izpildītājs tos novērš uz sava rēķina un ar saviem materiāliem **10 (desmit**) dienu laikā pēc paziņojuma saņemšanas.
8. Ja norādītajā laikā Izpildītājs trūkumus nav novērsis, Pasūtītājs ir tiesīgs tos novērst uz sava rēķina un pieprasīt Izpildītājam kompensāciju vai ieturēt no Līguma nodrošinājuma summas.

**III. LĪGUMA SUMMA**

1. Līguma summa ir **EUR 549 225,15**(pieci simti četrdesmit deviņi tūkstoši divi simti divdesmit pieci *euro* un 15 centi) bez pievienotās vērtības nodokļa (PVN), PVN 21% sastāda EUR 115 337,28(viens simts piecpadsmit tūkstoši trīs simti trīsdesmit septiņi *euro* un 28 centi), kopējā Līguma summa ir **EUR 664 562,43**(seši simti sešdesmit četri tūkstoši pieci simti sešdesmit divi *euro* un 43 centi) ar PVN.
2. Līguma summa ietver visas Darbu kvalitatīvai izpildei nepieciešamās materiālu, piegāžu, transporta, administratīvās u.c. izmaksas.
3. Pretendenta tehniskajā piedāvājumā noteiktās vienību izmaksas tiek noteiktas nemainīgas uz visu Līguma darbības termiņu.

**IV. NORĒĶINU KĀRTĪBA**

1. Pasūtītāja norēķini ar Izpildītāju par faktiski izpildītajiem Darbiem tiek veikti **vienu reizi mēnesī**, sekojošā kārtībā:
   1. avansa samaksa netiek paredzēta;
   2. **5 (piecu) dienu** laikā pēc attiecīgā mēneša beigām Izpildītājs iesniedz Līguma 7.punktā noteikto aktu izvērtēšanai Pasūtītājam;
   3. Pasūtītāja pārstāvis **5 (piecu) dienu** laikā pārbauda aktā norādītās informācijas atbilstību reāli paveiktajam, tāpat pārbauda izmaksu atbilstību tehniskajā piedāvājumā noteiktajām vienību izmaksām un paveikto darbu kvalitāti. Pēc akta pārbaudes Pasūtītāja pārstāvis vai nu paraksta aktu, vai rīkojas Līguma 8. – 11. punktā noteiktajā kārtībā;
   4. **30 (trīsdesmit)** dienu laikā pēc akta parakstīšanas un rēķina no Izpildītāja saņemšanas, Pasūtītājs samaksā Izpildītājam, ieskaitot tā bankas kontā, summu, kas sastāv no savstarpēji apstiprinātajā aktā norādīto faktiski izpildīto Darbu kopsummas.

**V. LĪDZĒJU SAISTĪBAS**

1. **Izpildītājs apņemas:**
   1. veikt Darbu izpildi Līgumā paredzētajā termiņā, apjomā un kvalitātē atbilstoši visiem spēkā esošajiem normatīvajiem aktiem un instrukcijām, kas attiecināmi uz Līgumā noteikto Darbu izpildi.
   2. ievērot darba drošības, elektrodrošības, satiksmes drošības, vides aizsardzības, kā arī citu normatīvo aktu prasības Darbu izpildes procesā.
   3. nodrošināt tīrību būvdarbu izpildes vietā, nodrošināt radīto atkritumu savākšanu un izvešanu;
   4. Līguma izpildē iesaistīt konkursa piedāvājumā norādītos speciālistus, tajā skaitā konkursa piedāvājumā norādīto atbildīgo ceļu būvdarbu vadītāju, darba aizsardzības koordinatoru un apakšuzņēmējus (4. pielikums);
   5. Nodrošināt līguma izpildē iesaistīto būvspeciālistu profesionālās civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un piecu dienu laikā pēc Līguma spēkā stāšanās iesniegt Pasūtītājam polišu kopijas (uzrādot oriģinālus). Minētais līgums jāuztur spēkā visu būvdarbu un garantijas laiku.
   6. uz sava rēķina piegādāt materiālus un iekārtas, kas nepieciešamas Darbu izpildei.
   7. katra mēneša beigās sagatavot aktu par izpildītiem Darbiem un iesniegt Pasūtītājam.
2. Izpildītājs uzņemas atbildību par zaudējumiem, kuri nodarīti Pasūtītājam un/vai trešajām personām sakarā ar šī Līguma noteikumu pārkāpumu, ja Izpildītājs vai apakšuzņēmējs tajos vainojams.
3. Izpildītāja personālu, kuru tas iesaistījis līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, pēc līguma noslēgšanas drīkst nomainīt tikai ar Pasūtītāja rakstveida piekrišanu, ievērojot šādus nosacījumus:
   1. personāls vai apakšuzņēmējs atbilst tām paziņojumā par līgumu un iepirkuma procedūras dokumentos noteiktajām prasībām, kas attiecas uz piegādātāja personālu vai apakšuzņēmējiem;
   2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam ir vismaz tāda pati kvalifikācija, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām;
   3. piedāvātais apakšuzņēmējs neatbilst Publisko iepirkumu likuma 39.1 panta pirmajā daļā minētajiem kandidātu un pretendentu izslēgšanas nosacījumiem. Pārbaudot apakšuzņēmēja atbilstību, Pasūtītājs piemēro Publisko iepirkumu likuma 39.1panta noteikumus. Publisko iepirkumu likuma 39.1 panta ceturtajā daļā minētos termiņus skaita no dienas, kad lūgums par personāla vai apakšuzņēmēja nomaiņu iesniegts Pasūtītājam.
4. **Pasūtītājs apņemas:**
   1. veikt Izpildītāja kvalitatīvi izpildītu Darbu pieņemšanu;
   2. veikt samaksu par kvalitatīvi un laikā izpildītiem Darbiem šajā Līgumā noteiktajos termiņos un kārtībā;
   3. nodrošināt apstākļus Līguma sekmīgai un kvalitatīvai izpildei, tajā skaitā nodrošināt visas ar līguma izpildi nepieciešamās informācijas saņemšanu.
5. Pasūtītājam ir tiesības kontrolēt Līguma izpildes gaitu un pieprasīt no Izpildītāja kontroles veikšanai nepieciešamo informāciju.
6. Pasūtītājam ir arī citas šajā līgumā un normatīvajos aktos noteiktās tiesības.

**VI. LĪDZĒJU ATBILDĪBA**

1. Līdzēji ir atbildīgi saskaņā ar šo Līgumu un spēkā esošajiem normatīvajiem aktiem.
2. Ja Pasūtītājs neveic šī Līguma 15.4.punktā noteiktos maksājumus, tad Pasūtītājs maksā Izpildītājam līgumsodu 0,2 % apmērā no kavētā maksājuma summas par katru nokavēto maksājumu dienu, bet ne vairāk par 10% no kopējās Līguma summas.
3. Par šī Līguma 5.punktā noteiktā Darbu izpildes termiņa kavējumu Pasūtītājs ietur līgumsodu 0,2 % apmērā no šī Līguma 12.punktā minētās Līguma summas, par katru nokavēto izpildes dienu, bet ne vairāk par 10% no kopējās Līguma summas. Līgumsodu var ieturēt no Līguma nodrošinājuma summas*.*
4. Ja Izpildītājs neveic defektu novēršanu, par kuriem tam paziņots šī Līguma 10.punktā, 30. vai 31.punktā norādītajā termiņā, Izpildītājs maksā Pasūtītājam līgumsodu 0,5% apmērā no kopējās Līguma summas par katru kavējuma dienu, bet ne vairāk par 10% no kopējās Līguma summas. Līgumsodu var ieturēt no Līguma nodrošinājuma summas*.*

**VII. GARANTIJAS**

1. Izpildītājs garantē visu Darbu izpildi atbilstoši Līguma un Latvijā spēkā esošo normatīvo aktu un būvnormatīvu prasībām.
2. Izpildītājs garantē organizēt un veikt valsts standartiem atbilstošu materiālu piegādes u.c. darbības, kas nepieciešamas šajā Līgumā paredzēto Darbu izpildei.
3. Izpildītājs dod izpildītajiem Darbiem **3 (trīs) gadu garantiju**.
4. Garantijas laiks tiek rēķināts no pieņemšanas - nodošanas akta parakstīšanas dienas par attiecīgā Objekta pilnīgu pabeigšanu.
5. Šī Līguma 28.punktā minētās garantijas ietvaros Izpildītājs novērš ekspluatācijas laikā konstatētos Darbu defektus **10 (desmit) darba** dienu laikā no brīža, kad Izpildītājs saņēmis informāciju no Pasūtītāja par radušos defektu.
6. Ja ekspluatācijas laikā konstatēto defektu novēršanai objektīvi nepieciešams ilgāks laiks par 10 darba dienām, tad Pasūtītājs ar Izpildītāju **3 (trīs)** darba dienu laikā no brīža, kad Izpildītājs saņēmis informāciju par konstatēto defektu, sastāda rakstisku vienošanos par defektu novēršanas kārtību un termiņiem.

**VIII. VIENPUSĒJA ATKĀPŠANĀS NO LĪGUMA IZPILDES**

1. Izpildītājam ir tiesības vienpusēji atkāpties no Līguma izpildes, ja Pasūtītājs neveic Līgumā noteiktos maksājumus un parāda summa sasniedz 10% no līguma 12.punktā noteiktās Līguma summas.
2. Pasūtītājam ir tiesības nekavējoties vienpusēji atkāpties no Līguma izpildes, rakstveidā brīdinot par to Izpildītāju un neatlīdzinot zaudējumus, šādos gadījumos:
   1. Darbs, saskaņā ar speciālista vai eksperta slēdzienu, tiek pildīts nekvalitatīvi, pārkāpjot šī Līguma noteikumus, pielietojot neatbilstošas kvalitātes materiālus u.c.;
   2. Izpildītājs atzīts par maksātnespējīgu, tiek likvidēts, tā darbība ir apturēta vai pārtraukta.
3. Ikviens puse ir tiesīga vienpusēji atkāpties no līguma izpildes, brīdinot par to otru pusi divus mēnešus iepriekš.
4. Ja Līgums tiek izbeigts pēc Pasūtītāja iniciatīvas, Izpildītājs nekavējoties pēc attiecīga paziņojuma saņemšanas pārtrauc darbu, sastāda paveikto darbu nodošanas-pieņemšanas aktu, un, ja atsevišķi Darbi ir uzsākti, bet nav pabeigti, - atstāj darbavietu drošībā un kārtībā. Pasūtītājs apmaksā Izpildītājam kvalitatīvi izpildīto Darbu. Pasūtītājs neatlīdzina Izpildītājam nekādus zaudējumus, kas saistīti ar vienpusēju atkāpšanos no līguma izpildes.

**IX. LĪGUMA GROZĪŠANA**

1. Līgumu var nebūtiski papildināt vai grozīt, Līdzējiem savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un pēc to abpusējas parakstīšanas, kļūst par šā Līguma neatņemamām sastāvdaļām.
2. Būtiski Līguma grozījumi nav pieļaujami.

**X. LĪGUMA NODROŠINĀJUMS**

1. Izpildītājs **5 (piecu)** dienu laikā no Līguma noslēgšanas dienas iesniedz Pasūtītājam no Izpildītāja puses neatsaucamu bankas vai apdrošināšanas sabiedrības izsniegtu **Līguma saistību izpildes garantiju** **5% (piecu procentu)** apmērā no Līgumcenas ar PVN, ar tajā ietvertu garantijas sniedzēja apņemšanos veikt bezierunu garantijas maksājumu pēc pirmā Pasūtītāja pieprasījuma. Līguma saistību izpildes garantijai jābūt spēkā visā Līguma darbības termiņa laikā, līdz 2015.gada 27.novembrim. Garantiju var iemaksāt arī Pasūtītāja Līgumā norādītajā bankas norēķinu kontā ar attiecīgu atzīmi. Līguma izpildes garantiju Pasūtītājs var izmantot to defektu novēršanai, kurus Izpildītājs nenovērš Līguma izpildes laikā vai līgumsoda ieturēšanai.
2. Izpildītājs, ne vēlāk kā **5 (piecu)** dienu laikā pirms Līguma darbības termiņa beigām, iesniedz Pasūtītājam bankas vai apdrošināšanas sabiedrības izsniegtu neatsaucamu **Līguma garantijas perioda garantiju** **uz trim gadiem, 10 % (desmit procentu)** apmērā no Līgumcenas ar PVN. Garantiju var iemaksāt arī Pasūtītāja Līgumā norādītajā bankas norēķinu kontā ar attiecīgu atzīmi. Garantijas perioda garantiju Pasūtītājs var izmantot to garantijas periodā atklāto defektu novēršanai, kuru novēršanu Izpildītājs atsakās veikt, vai vairāk par desmit darba dienām novilcina to novēršanu.
3. Līguma nodrošinājuma garantijas oriģinālu Pasūtītājs atgriež Izpildītājam mēneša laikā pēc tās termiņa iztecējuma.

**XI. NEPĀRVARAMA VARA**

1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
2. Līdzējam, kas atsaucas uz nepārvaramas varas vai ārkārtēja rakstura apstākļu darbību, triju kalendāro dienu laikā no to iestāšanās dienas par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

**XII. NOSLĒGUMA JAUTĀJUMI**

1. Šī Līguma darbības laikā radušās domstarpības un strīdus Puses risinās pārrunu ceļā. Ja pārrunu ceļā domstarpības nav izdevies atrisināt, katra no Pusēm ir tiesīga celt prasību tiesā. Jebkurš strīds, domstarpība vai prasība, kas izriet no šī Līguma, kas skar to vai tā pārkāpšanu, izbeigšanu vai spēkā neesamību, tiks izšķirts Latvijas Republikas tiesā atbilstoši spēkā esošajiem Latvijas Republikas normatīvajiem aktiem.
2. Jebkāda ar šo Līgumu saistīta un jebkurā formā pieejama informācija vai citāda veida dati, tai skaitā Izpildītāja sagatavotie materiāli, pieder Pasūtītājam un ir tā īpašums. Pasūtītājs ir tiesīgs ar tiem rīkoties nepārkāpjot spēkā esošo normatīvo aktu prasības.
3. Līdzēju strīdi, kas rodas būvdarbu un materiālu kvalitātes novērtēšanā būvdarbu veikšanas vai garantijas termiņa laikā, risināmi, pieaicinot neatkarīgu(s) sertificētu(s) ekspertu(s) vai valsts ekspertīzes institūcijas, un ekspertīzes izdevumus sedz Līdzējs, kurš saskaņā ar ekspertīzes slēdzienu ir vainojams. Ja ekspertīze nekonstatē pārkāpumus, ekspertīzes izdevumus sedz Līdzējs, kurš ekspertīzi ierosinājis.
4. Par Līguma izpildei būtisko rekvizītu maiņu, kā arī par izmaiņām īpašnieku vai amatpersonu ar paraksta tiesībām sastāvā, Līdzēji informē viens otru 10 (desmit) darba dienu laikā. Ja kāds no Līdzējiem neinformē otru Līdzēju par savu rekvizītu maiņu šajā Līgumā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otram Līdzējam.
5. Jebkurš oficiāls paziņojums, lūgums, pieprasījums vai cita informācija (izņemot tehniskas dabas informāciju) šī Līguma sakarā tiek iesniegta rakstveidā un tiek uzskatīta par iesniegtu vai nosūtītu tai pašā dienā, ja tā nosūtīta pa faksu vai oficiālo e-pasta adresi, vai nodota personīgi otrai Pusei, ko tas apstiprina ar parakstu. Ja paziņojums nosūtīts kā reģistrēts pasta sūtījums, tad uzskatāms, ka šāds sūtījums ir saņemts **septītajā dienā** pēc tā nodošanas pastā. Visi paziņojumi Pusēm tiek nosūtīti uz šajā Līgumā norādītajām adresēm.
6. Ja pārstāj darboties viens vai vairāki šī Līguma noteikumi, pārējie Līguma noteikumi paliek spēkā, ciktāl to neatceļ spēku zaudējušie šī Līguma punkti vai daļas.
7. Šis Līgums ir sastādīts uz 7 (septiņām) lapām 2 (divos) eksemplāros ar pielikumiem, pavisam uz 15 (piecpadsmi) lapām pa vienam eksemplāram katrai Pusei, ar vienādu juridisku spēku.
8. Pielikumā: Tehniskā specifikācija, tehniskais piedāvājums, tāme.

**XIII. PUŠU ATBILDĪGĀS PERSONAS**

1. no Pasūtītāja puses:

|  |  |
| --- | --- |
| Vārds, uzvārds: | **Igors Prelatovs,** |
| Amats | Tehniskās nodaļas vadītājs, |
| Tālrunis: | 26355537, |
| E-pasta adrese: | [igors.prelatovs@daugavpils.lv](mailto:igors.prelatovs@daugavpils.lv) |
|  |  |

1. no Izpildītāja puses:

|  |  |
| --- | --- |
| Vārds, uzvārds: | **Vasīlijs Mikulovs,** |
| Amats | Atbildīgais būvdarbu vadītājs, |
| Tālrunis: | 26431768. |
|  |  |

1. Pušu atbildīgās personas ir atbildīgas par Līguma izpildes uzraudzīšanu, tai skaitā, par Pakalpojuma pieņemšanas – nodošanas akta noformēšanu, iesniegšanu un parakstīšanu atbilstoši šā Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, aktu parakstīšanu.

**IX. Līdzēju rekvizīti un paraksti**

|  |  |
| --- | --- |
| **Pasūtītājs:**  **Daugavpils pilsētas pašvaldības iestāde**  **“Komunālās saimniecības pārvalde”**  reģ.Nr.90009547852  Saules iela 5A, Daugavpils, LV – 5401  AS SWEDBANK, HABALV22, LV69HABA0001402041250  Vadītāja vietnieks  V.Semoņenko\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Izpildītājs:**  **SIA „Latgales Ceļdaris”**  reģ.Nr. 41503034705  Višķu iela 21d, Daugavpils, LV-5410  A/S SWEDBANK,  kods:HABALV22  Nor.konts: LV68HABA0551008476787  Valdes loceklis  A.Truņins \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**1.pielikums**

2015.gada 21.maija Uzņēmuma līgumam  
par ielu asfaltbetona seguma atjaunošanas darbu veikšanu

Daugavpils pilsētā 2015.gadā

**TEHNISKĀ SPECIFIKĀCIJA**

**A.DAĻA: Ielu asfaltbetona seguma atjaunošanas darbi**

**1. Uzdevums:**

Veiktielu asfaltbetona seguma atjaunošanas darbus Daugavpils pilsētā 2015.gadā.

**2. Darba apjomi:**

|  |  |  |  |
| --- | --- | --- | --- |
| **Nr. p.k** | **Darba veids** | **Mērvienība** | **Daudzums** |
|
| **1.** | **2.** | **3.** | **4.** |
| 1. | Asfalta seguma izlīdzinošā frēzēšana | m2 | 30000 |
| 2. | Seguma gruntēšana | m2 | 30000 |
| 3. | Betona apmaļu CA100.30.15 nojaukšana | m | 400 |
| 4. | Betona apmaļu CA100.30.15 uzstādīšana uz šķembu pamata, nostiprinot ar betonu C16/20 | m | 400 |
| 5. | Betona apmaļu CA100.22.15 uzstādīšana uz šķembu pamata, nostiprinot ar betonu C16/20 | m | 150 |
| 6. | Karstā asfalta izlīdzinošās kārtas būvniecība, ACsurf 16 (70/100) | tn | 6000 |
| 7. | Karstā asfalta dilumkārtas būvniecība, ACsurf 11, h = 4 cm (70/100) | m2 | 30000 |
| 8. | Esošo aku lūku nomainīšana uz peldošajām, aku vāks ar betona virsmu (čuguna/betona vāks) | gab. | 50 |
| 9. | Lūkas pārsedzes uzstādīšana/nomaiņa | gab. | 50 |
| 10. | PVC cauruļvadu Dn 250 montāža | m | 40 |
| 11. | Saliekamā dz/betona grodu aka d1500, dziļums: 2.5-3.0m | gab. | 5 |
| 12. | Pieslēgums esošai lietusūdens kanalizācijai Dn 250 esošā kanalizācijas akā | vieta. | 5 |
| 13. | Lietus gūlijas nomainīšana | gab. | 15 |

**3. Īpašie noteikumi:**

3.1. Piedāvājuma tāmēm jāatbilst Ministru kabineta 2006.gada 19.decembra noteikumiem Nr.1014 „Noteikumi par Latvijas būvnormatīvu LBN 501-06 „Būvizmaksu noteikšanas kārtība””. Pievienotās vērtības nodoklis tiekaprēķināts un maksātsatbilstoši Latvijas Republikas normatīvajos aktos noteiktajā kārtībā.

3.2. Samaksa tiks veikta saskaņā ar līgumu un **tikai** ievērojot **3.3.** un **3.4.** tehniskās specifikācijas punktus.

3.3. Pirms uzsākt darbus, izpildītājam ir jāparaksta „[Būves](javascript:void(0)/*303*/) vietas nodošanas – pieņemšanas akts periodiskās uzturēšanas darbiem”, ([www.lvceli.lv](http://www.lvceli.lv) - > veidlapas darbu izpildītājiem).

3.4. Nododot ielas posmu pēc pabeigtiem periodiskiem uzturēšanas darbiem, izpildītājam ir jānodod „[Akts par periodiskās uzturēšanas darbu pieņemšanu](http://lvceli.lv/files/veidlapas%20buvdarbu%20izpilditajiem/nod_pien_%20akts_period2010.doc)” un būvdarbu žurnālu (titullapa, saturs, [galvenie](javascript:void(0)/*315*/) [dati – būvdarbu žurnāla daļa Nr. 1](http://lvceli.lv/files/buvdarbu%20zurnals/galvenie%20dati.doc), par būvdarbu izpildi atbildīgie inženiertehniskie darbinieki būvdarbu žurnāla daļa Nr. 2, [būvdarbu dienas izpilde būvdarbu žurnāla daļa Nr. 5a](http://lvceli.lv/files/buvdarbu%20zurnals/buvdarbu%20dienas%20izpilde.doc), segto darbu pieņemšanas akts, izpilddokumentācija un izpildshēmas, ([www.lvceli.lv](http://www.lvceli.lv) - > veidlapas darbu izpildītājiem).

3.5. Visus nepieciešamos dokumentus, kuri ir nepieciešami 3.2., 3.3. un 3.4. punktu nosacījumu izpildei sagatavo izpildītājs;

3.6. Darbus veikt atbilstoši „Ceļu specifikācija 2014”.

3.7. Veicot darbus jāievēro Ministru kabineta 2010. gada 09.marta noteikumus Nr.224 „Noteikumi par valsts un pašvaldību autoceļu ikdienas uzturēšanas prasībām un to izpildes kontroli, Ministru kabineta 2014.gada 19.augusta noteikumus Nr.500 „Vispārīgie būvnoteikumi” un Būvniecības likumu.

3.8. Rakšanas atļauju ir jāsaņem būvuzņēmējam saskaņā ar Daugavpils pilsētas domes 2013.gada 10.oktobra saistošajiem noteikumiem Nr.23 „Inženierkomunikāciju un transporta būvju aizsardzības noteikumi”.

3.9. Atgūtais materiāls (frēzētais asfalts), aku vāki un lietus gūlijas (režģis) ir pašvaldības īpašums, kuru pēc demontāžas ir jānodod uz norādīto vietu pēc pasūtītāja pieprasījuma.

3.10. Aku vāku (čuguna/betona vāks) piemērs: <http://www.kanalschachtdeckel.de/>, <http://www.goebelabdeckung.de/>.

**4. Darbu izpildes termiņš:** līdz 2015.gada 27. novembrim.

**5. Garantijas laiks:** 3 gadi.

|  |  |
| --- | --- |
| **Pasūtītājs:**  **Daugavpils pilsētas pašvaldības iestāde**  **“Komunālās saimniecības pārvalde”**  reģ.Nr.90009547852  Saules iela 5A, Daugavpils, LV – 5401  AS SWEDBANK, HABALV22, LV69HABA0001402041250  Vadītāja vietnieks  V.Semoņenko\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Izpildītājs:**  **SIA „Latgales Ceļdaris”**  reģ.Nr. 41503034705  Višķu iela 21d, Daugavpils, LV-5410  A/S SWEDBANK,  kods:HABALV22  Nor.konts: LV68HABA0551008476787  Valdes loceklis  A.Truņins \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**2.pielikums**

2015.gada 21.maija Uzņēmuma līgumam  
par ielu asfaltbetona seguma atjaunošanas darbu veikšanu

Daugavpils pilsētā 2015.gadā

**TEHNISKAIS PIEDĀVĀJUMS**

**A.DAĻA: Ielu asfaltbetona seguma atjaunošanas darbi**

**1. Darbu apjomi:**

**2. SIA “Latgales Ceļdaris” galvenās būvmašīnas un iekārtas:**

|  |  |
| --- | --- |
| **Pasūtītājs:**  **Daugavpils pilsētas pašvaldības iestāde**  **“Komunālās saimniecības pārvalde”**  reģ.Nr.90009547852  Saules iela 5A, Daugavpils, LV – 5401  AS SWEDBANK, HABALV22, LV69HABA0001402041250  Vadītāja vietnieks  V.Semoņenko\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Izpildītājs:**  **SIA „Latgales Ceļdaris”**  reģ.Nr.41503034705  Višķu iela 21d, Daugavpils, LV-5410  A/S SWEDBANK,  kods:HABALV22  Nor.konts: LV68HABA0551008476787  Valdes loceklis  A.Truņins \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |